ગુજરાતી વિશ્વકોશના પચીસ ગ્રંથોની શ્રેણી પૂરી થાય તે પહેલાં આ ટ્રસ્‍ટે અનેકવિધ ભાવિ યોજનાઓ કરી છે. જેમાં બાળવિશ્વકોશ અને ચરિત્રકોશનું કામ ચાલી રહ્યું છે. બાળવિશ્વકોશના ચાર ગ્રંથ પ્રકાશિત થઈ ચૂક્યા છે. આયુર્વિજ્ઞાન(તબીબીશાસ્‍ત્ર)ને લગતા લેખોનો સંચય કરીને પણ પુસ્‍તક પ્રગટ કરવાની યોજના છે. જેમ કે આ ટ્રસ્‍ટ તરફથી કૅન્‍સર વિશેનું સચિત્ર પુસ્‍તક પ્રગટ થયું છે. જેની ચાર આવૃત્તિ થઈ છે. તે રીતે બીજા રોગો વિશેનાં પુસ્‍તકો પણ પ્રગટ કરવાની યોજના છે.